kardosdrur/scandi-wiki huggingface dataset:
Fremrykket møde

Fremrykket møde er en dansk dokumentarfilm fra 1964, der er instrueret af Johan Jacobsen efter manuskript af Johannes Allen.

Handling 
Filmen viser, hvordan en uskyldig fodgænger bliver offer for fire tilfældige trafikanters hastværk med at nå frem til en stor sportsbegivenhed. Man følger de fire trafikanter - en bilist, en motorcyklist, en knallert og en cyklist - dagen igennem og sluttelig på de ruter, der fører dem sammen i det fremrykkede møde - færdselsulykken, hvor den uskyldige fodgænger køres ned.

Referencer

Eksterne henvisninger 
 

Dokumentarfilm fra Danmark
Danske film fra 1964
Gensyn med Johannesburg

Gensyn med Johannesburg er en dansk dokumentarfilm fra 1996 med instruktion og manuskript af Anders Østergaard.

Handling 
To skuespillere, en sort og en hvid, som forlod Sydafrika efter den illegale indspilning af Henning Carlsens film Dilemma fra 1962, vender 30 år senere sammen med Henning Carlsen tilbage til landet, hvor apartheid officielt er afskaffet. Der krydsklippes med scener fra filmen Dilemma.

Referencer

Eksterne henvisninger 
 

Danske film fra 1996

Dokumentarfilm fra Danmark
It's now or never

It's now or never er en dansk dokumentarfilm fra 1996 med instruktion og manuskript af Jon Bang Carlsen.

Handling 
Den irske vestkysts på én gang barske og yndefulde landskab danner rammen om denne dokumentariske komedie. I centrum står Jimmy, midaldrende og ensom i sit hus. Af levende væsener byder udsigten fra hans vindue kun på den ko, som han har købt af en anden ungkarl, vennen Austin. Jimmy vil have sig en kvinde at dele livet med og opsøger en matchmaker, som spørger ham ud om ønsker og præferencer. Jimmy venter, fantaserer, pjatter med kammeraterne, spørger sin gud til råds og passer sit arbejde med at bygge diger af sten, alt imens han nynner, at det er »now or never«. Men så en dag får den livskraftige mand en opringning fra matchmakeren.

Referencer

Eksterne henvisninger 
 

Film instrueret af Jon Bang Carlsen
Dokumentarfilm fra Danmark
Danske film fra 1996
How to invent reality

How to invent reality er en film instrueret af Jon Bang Carlsen.

Handling 
Efter 25 år som instruktør har Jon Bang Carlsen lavet dette filmiske essay om sin metode, som han selv kalder iscenesat dokumentarisme. Filmen har som baggrund optagelserne til »It's Now or Never«, historien om en irsk ungkarls søgen efter kærlighed. I filmens speak siger Jon Bang Carlsen: «Jeg kan kun se verden ved at belyse den med mig selv. Derfor er min skygge altid en stor del af den færdige film, og derfor har mine film ikke noget med sandhed at gøre. De er mine sansninger af verden, intet andet ...»

Referencer

Eksterne henvisninger 
 

Danske film fra 1996

Film instrueret af Jon Bang Carlsen
Dokumentarfilm fra Danmark
Hvem skal med hvem?

Hvem skal med hvem? er en dansk dokumentarfilm fra 1971, der er instrueret af Nils Vest.

Handling 
Reportage fra optagelserne af en pornofilm med fem deltagere, ledet af instruktør Bent Næsby. Resultatet er pornofilmen Do it yourself.

Referencer

Eksterne henvisninger 
 

Dokumentarfilm fra Danmark
Danske film fra 1971
Krig er ikke for børn

Krig er ikke for børn er en dansk dokumentarfilm fra 1996, der er instrueret af Lizzi Weischenfeldt efter eget manuskript. Filmen er anden del af en trilogi om krigens børn, der også omfatter Som fugle i bur og En fremmed fugl.

Handling 
"Jeg ville ønske, at der aldrig havde været krig i vores land og alting var som det plejede at være. Men det er det ikke". Ordene tilhører den 12-årige Dalibor. Han er født i Bosnien af en serbisk far og en kroatisk mor og har levet på børnehjem det meste af sit liv. Mens krigen hærgede i ex-Jugoslavien boede Dalibor alene i en flygtningelejr. Nu er Jugoslavien blevet til Bosnien, Kroatien og Serbien, og Dalibor bor sammen med sin elskede storesøster Daliborka på et hjem for krigens børn. De to søskende forsøger at leve et nomalt liv, men frygter konstant, at krigen skal blusse op igen. Begge drømmer om at finde den far, de begge kun har svage minder om.

Referencer

Eksterne henvisninger 
 

Danske film fra 1996

Dokumentarfilm fra Danmark
Kloden rokker

Kloden rokker er en dansk dokumentarfilm fra 1978 med instruktion og manuskript af John Menzer.

Handling 
I 1977 var Roskilde Festivalen i sit 8. år og noterede sig for 33.000 betalende gæster, et dengang imponerende tal (i 1995 var det steget til 90.000). En fastholdelse på dokumentarfilm var på sin plads, men for at opnå et særligt perspektiv valgtes roadiernes arbejde som synsvinklen før, under og efter de store stjernestunder. Irske The Chieftains optræder, ellers er fokus på danske rockgrupper.

Referencer

Eksterne henvisninger 
 

Roskilde Festival
Dokumentarfilm fra Danmark
Danske film fra 1978
Man brænder da ikke præster

Man brænder da ikke præster er en film instrueret af Annette Mari Olsen efter manuskript af Annette Mari Olsen.

Handling 
Mange danskere kender Inge-Lise Wagner fra avisforsiderne dengang i 1988; det var godt stof, da den fotogene sognepræst blev fyret fra sit embede i Hansted Kirke. Wagner beholdt dog krave og kjole og fungerer nu som vikar og præst for vagabonder. Hun bor alene med sin hest, jonglerer, går på line, kører på motorcykel og synger opera. Denne dokumentarfilm tegner et portræt af en kvinde, der lever sit liv i overensstemmelse med egne idealer og overbevisning. Filmen berører en række almenmenneskelige og teologiske spørgsmål og rejser en forfriskende og væsentlig debat om den danske folkekirke.

Referencer

Eksterne henvisninger 
 

Danske film fra 1997

Dokumentarfilm fra Danmark
Babylon i Brøndby

Babylon i Brøndby er en dokumentarfilm fra 1996 instrueret af Anja Dalhoff efter eget manuskript.

Handling 
En have med mange forskellige blomster er smukkere og mere spændende end en have med kun én slags blomster. Det billede bruger en bosnisk musiker om det multikulturelle miljø i betonbyggeriet Brøndby Strand. I Brøndby Strand bor knap 8000 mennesker, 40% er udlændinge, og de kommer fra over 60 forskellige lande. Denne dokumentarfilm opsøger situationer, hvor danskere og udlændinge mødes. Den følger viceværten rundt i forskellige miljøer samt et lille humørfyldt arbejdssjak af blandet nationalitet. Der er fordomme og racisme i Brøndby Strand, men også liv på tværs af generationer og kulturer.

Referencer

Eksterne henvisninger 
 

Danske film fra 1996

Brøndby Strand
Dokumentarfilm fra Danmark
Velkommen hjem, Leila

Velkommen hjem, Leila er en film instrueret af Anja Dalhoff efter manuskript af Anja Dalhoff.

Handling 
Leila er en lille pige født i Danmark. Hendes far, Hassan, er indvandrer, hendes mor er psykisk syg. Leila starter sit liv på Skodsborg Observations- og Behandlingshjem, og vi følger hende og hendes fars rørende forsøg på at opbygge et nært og tillidsfuldt forhold. »Velkommen hjem, Leila« står der i marcipan på Hassans kage til den to-årige datter, den dag hun flytter fra børnehjemmet. Tre uger holder de til at være alene, far og datter, hvorefter Hassan og Leila flytter til Marokko til Hassans familie. Instruktøren Anja Dalhoff har lavet en række dokumentarfilm, der med respekt og følsomhed skildrer livet for vores samfunds mest udsatte mennesker.

Referencer

Eksterne henvisninger 
 

Danske film fra 1996

Dokumentarfilm fra Danmark
Bandleader - Pierre Dørge og New Jungle ochestra

Bandleader - Pierre Dørge og New Jungle ochestra er en dokumentarfilm instrueret af Fredrik von Krusenstjerna efter manuskript af Peter Nørgaard.

Handling 
Pierre Dørge & New Jungle Orchestra er verdenskendt i jazzkredse. Orkestret har eksisteret i over 15 år med skiftende besætning og har rejst jorden rundt med deres musik, der blander moderne jazz og verdensmusik. Denne dokumentarfilm tager os med på rejse, geografisk og musikalsk, men mest handler den om psykologi, dynamik og dramatik i de kreative processer. Om medlemmernes forhold til hinanden og Dørges lederskab. Som han siger: "Det er ikke noget harmonisk orkester, men måske er det netop de indre spændinger, der får musikken til at sprudle".

Referencer

Eksterne henvisninger 
 

Danske film fra 1997

Dokumentarfilm fra Danmark
Hellere leve med et end dø med to

Hellere leve med et end dø med to er en dansk dokumentarfilm fra 1997 med instruktion og manuskript af Freddy Tornberg.

Handling 
Push-up-bh er ikke sagen, når man har fået fjernet et bryst eller to. Men ellers kan meget lade sig gøre, og kvinderne i denne dokumentarfilm insisterer på at bevare deres kvindelighed og værdighed på trods af en brystoperation. I Danmark er der omkring 30.000 kvinder, der er opereret for brystkræft. I filmen møder seerne nogle af dem, enkeltvis, i samtalegruppe, og til demonstration af brystproteser og lingeri. De fortæller om deres liv efter sygdommen, om seksualiteten og angsten for at sygdommen vender tilbage.

Referencer

Eksterne henvisninger 
 

Danske film fra 1997

Dokumentarfilm fra Danmark
Lad os drikke Papas skål

Lad os drikke Papas skål er en dansk dokumentarfilm fra 1997, der er instrueret af Sonja Vesterholt.

Handling 
Danmark har et af verdens fineste balalajkaorkestre, Pavlovski's Balalajka Orkester. Denne dokumentarfilm er en familiesaga med operasangerinde Nina Pavlovski, datter af orkesterets grundlægger, som omdrejningspunkt. Hendes far, Evgeni Pavlovski flygtede til Danmark i 1930'erne, blev dansk gift og fik to børn. I filmen fortæller Nina og hendes mor om deres liv, hvor den russiske musik og kultur stadig spiller en stor og samlende rolle.

Referencer

Eksterne henvisninger 
 

Danske film fra 1997

Dokumentarfilm fra Danmark
Remiselegepladsen

Remiselegepladsen er en film instrueret af Leif Beckendorff.

Handling 
En gammel sporvognsremise i det indre København er med enkle midler omdannet til alle tiders helårs-legeplads.

Referencer

Eksterne henvisninger 
 

Danske film fra 1972

Dokumentarfilm fra Danmark
Danske film omhandlende København i 1900-tallet
Sex en gros

Sex en gros er en film instrueret af Nils Vest.

Handling 
En enkelt, rent registrerende social reportage i 12 afsnit fra det nyligt legaliserede danske pornomiljø.

Referencer

Eksterne henvisninger 
 

Dokumentarfilm fra Danmark
Danske film fra 1971
Levende ord 2 - miljø og udvikling

Levende ord 2 - miljø og udvikling er en film instrueret af Dola Bonfils efter manuskript af Knud Vilby.

Handling 
For hvert menneske, der dør i trafikken i Delhi i Indien, dør der fem af luftforurening forårsaget af trafik... I denne dokumentarfilm mødes den danske journalist og tidligere formand for Mellemfolkeligt Samvirke, Knud Vilby, med den indiske forsker og formidler Anil Agarwal i en dialog om sammenhængen mellem udvikling og miljø. Som grundlægger af Center for Videnskab og Miljø i New Delhi, og redaktør af det ansete tidsskrift »Down to Earth«, er han med til at sætte den internationale dagsorden i globale miljøspørgsmål. Han er en ildsjæl, der betoner det enkelte menneskes ansvar overfor den økologiske balance, men som også understreger de politiske systemers rolle i fremtidens miljøbevarelse.

Referencer

Eksterne henvisninger 
 

Danske film fra 1997
Dokumentarfilm fra Danmark
Rejsen med Mai

Rejsen med Mai er en film instrueret af Anja Dalhoff efter manuskript af Anja Dalhoff.

Handling 
Mai er en dynamisk kvinde fra Hanoi, der arbejder for Røde Kors i Vietnams fattigste områder. Hendes arbejdsmåde er præget af den udvikling, der sker i Vietnam i disse år; fra centralistiske direktiver til udviklingsarbejde på de fattiges præmisser. I filmen følger vi Mai rundt i landet, fra Lao Cai i nord, et område med eget sprog og kultur og store sundhedsproblemer, til den tætbefolkede Thai Binh-provins i nord-øst, hvor et af de største problemer er underernærede børn.

Referencer

Eksterne henvisninger 
 

Danske film fra 1997

Dokumentarfilm fra Danmark
Dansk Film - Sådan set

Dansk Film - Sådan set er en dansk dokumentarfilm fra 1968, der er instrueret af Svend Aage Lorentz.

Handling 
Resume af dansk filmproduktion 1931-1967. Indeholder klip fra følgende film: Præsten i Vejlby, Skal vi vædde en million?, Odds 777, Tango, Fredløs, Fem raske piger, Barken Margrethe af Danmark, Panserbasse, Mille, Marie og mig, Tak fordi du kom, Nick - !, Afsporet, En herre i kjole og hvidt, Otte akkorder, Naar man kun er ung, Spurve under taget, Vredens dag, De røde Enge, Det gælder din frihed, Soldaten og Jenny, Ta', hvad du vil ha', Mød mig på Cassiopeia, Adam og Eva, Ordet, Ingen tid til kærtegn, Harry og kammertjeneren, Qivitoq, Baronessen fra benzintanken, Det tossede paradis, Frøken Nitouche, Selvmordsskolen, Gertrud, Slå først Frede, Flagermusen, Sult, Der var engang en krig, Fantasterne, Det er ikke appelsiner - det er heste, Mennesker mødes og sød musik opstår i hjertet og Jeg er sgu min egen.

Referencer

Eksterne henvisninger 
 

Danske film fra 1968

Dokumentarfilm fra Danmark
Grønlandske kvindearbejder

Grønlandske kvindearbejder er en dansk dokumentarfilm fra 1979, der er instrueret af Franz Ernst.

Handling 
Et fængslende møde med en speciel teknik og dens sammenhæng med den omgivende naturs muligheder, og ikke mindst med nogle af dens udøvere. Om Grønlands traditionelle og med rette berømte skindarbejder.

Referencer

Eksterne henvisninger 
 

Danske film fra 1979

Film om Grønland
Dokumentarfilm fra Danmark
Film instrueret af Franz Ernst
Fem dage for freden

Fem dage for freden er en dansk dokumentarfilm fra 1978 med instruktion og manuskript af Nils Vest.

Handling 
NATOs ministerrådsmøde i København i juni 1973 trues af undergravende elementer, men NATOs 'Brandkorps' redder situationen. Filmen viser en af Teatergruppen Solvognens store gadeteater-aktioner, som gav genlyd både i og udenfor Danmark.

Referencer

Eksterne henvisninger 
 

NATO
Dokumentarfilm fra Danmark
Danske film fra 1978
Hornbæk ifølge Holger

Hornbæk ifølge Holger er en dansk dokumentarfilm fra 1997, der er instrueret af Lars Brydesen efter manuskript af Mette Winge.

Handling 
Fortælling om Hornbæk fra fiskerleje til mondænt badested, i billeder og malerier fra før og nu, med Holger Drachmann (1846-1908) som fiktiv fortæller.

Referencer

Eksterne henvisninger 
 

Danske film fra 1997

Ifølge Holger
Dokumentarfilm fra Danmark
30'erne på dansk film

30'erne på dansk film er en dokumentarfilm fra 1975, der er instrueret af Svend Aage Lorentz efter manuskript af samme.

Handling 
Hvordan ville et billede af livet i Danmark 1930-1939 se ud, hvis man kun havde den danske spillefilmproduktion fra denne periode som studiemateriale? Indeholder klip fra følgende film:
Tango (1933)
Skal vi vædde en million? (1932)
En fuldendt gentleman (1937)
Odds 777 (1932)
Københavnere (1933)
Panserbasse (1936)
Der var engang en vicevært (1937)
Mille, Marie og mig (1937)
Fem raske piger (1933)
Livet paa Hegnsgaard (1938)
Provinsen kalder (1935)
Blaavand melder storm (1938)
Barken Margrethe af Danmark (1934)
Skilsmissens børn (1939)
Med fuld musik (1933)

Referencer

Eksterne henvisninger 
 

Danmark i 1930'erne
Danske film fra 1975
Dokumentarfilm fra Danmark
American pictures II

American pictures II er en dokumentarfilm  instrueret af Jacob Holdt fra 1981.

Handling 
Jacob Holst boede i 400 amerikanske hjem fra de rigeste til de fattigste, mens han under en 150.000 km lang rejse gennem fem år skabte sit biografmobile dias-billedgalleri. Her opleves hele det sociale spektrum fra Rockefeller-familien til sydstaternes landarbejdere og Harlems slumvrag, og her leveres vidnesbyrd om, hvad Holst ser som et vestligt samfunds truende sammenbrud.

Referencer

Eksterne henvisninger 
 

Dokumentarfilm fra Danmark
Danske film fra 1981
De hemmelige ord

De hemmelige ord er en dansk dokumentarfilm fra 1997, der er instrueret af Lone Alstrup.

Handling 
I 1945 fandt nogle bønder i det sydlige Ægypten en krukke med 52 oldkristne håndskrifter samlet i tretten bøger. Et af dem var et hidtil ukendt evangelium med Jesusord - Thomasevangeliet. En dansk teolog, professor Søren Giversen, blev som helt ung forsker på forunderlig vis involveret i udforskningen af dette evangelium. Var det ægte Jesusord? Mere oprindelige end Jesusordene i Det Ny Testamente? Havde Jesus en hemmelig lære? Og hvad var indholdet af den? Besvarelsen af disse spørgsmål fører til en revision af billedet af Jesus og hans lære - og af de første mennesker, der fulgte ham i den ældste kristendoms historie.

Referencer

Eksterne henvisninger 
 

Danske film fra 1997

Apokryfer
Dokumentarfilm fra Danmark
Homo Lalandiense

Homo Lalandiense er en dansk dokumentarfilm fra 1997, der er instrueret af Dan Säll efter manuskript af Gorm Rasmussen.

Handling 
En poetisk-realistisk dokumentarfilm om Lolland. En række mennesker beretter om deres liv og drømme, som de udfolder sig på baggrund af øens både frodige og brutale natur. Landmanden, der driver højintensivt agerbrug på noget af Europas bedste jord, den sværmeriske hjemstavnsbonde, der gør som forfædrene, gartneren, der bygger sig en have som værn mod vinden og det trøstesløse landskab, billedhuggeren og mystikeren, der finder magiske sten i jorden, og den barnlige seer, der hører stenene komme på himlen med mærkelige budskaber. Tilskuerne møder også godsejeren, hvis liv er jagt, og genforskeren, der har fundet en helt særlig blodtype på Lolland. Skæbner, skikkelser og ansigter i et landskab af vand, jord, sten, ild og himmel - og en mægtig horisont.

Referencer

Eksterne henvisninger 
 

Danske film fra 1997

Lolland
Dokumentarfilm fra Danmark
Headbang i Hovedlandet

Headbang i Hovedlandet er en film instrueret af Niels Arden Oplev efter manuskript af Niels Arden Oplev.

Handling 
Een livsbekræftende dokumentarfilm, der blandt andet består af blod, geder og persillesovs. Asa-hedensk-kamp-metal og 5 i tysk. At grave lig op på en kirkegård. Piger, der kun kan finde ud af at sidde foran spejlet, og slemme drenge, der vil hjem til mor. Dyb, bestialsk growl og kompromisløs musik. Ekstremiteter i tekst og musik, show og meninger væver sig ud og ind imellem det trivielle i hverdagen. Mød Ill Disposed fra Århus, Nidhug fra Støvring og Infernal Torment fra Silkeborg, og stå ansigt til ansigt med den vilde, brutale, jyske DødsDoom-Black Metal undergrund, der udfolder sig i chok, nærhed og masser af humor.

Referencer

Eksterne henvisninger 
 

Film instrueret af Niels Arden Oplev
Dokumentarfilm fra Danmark
Danske film fra 1997
De fem år

De fem år er en film instrueret af Theodor Christensen efter eget manuskript.

Handling 
En autentisk og dokumentarisk film om Danmarks besættelse, modstandskampen og befrielsen. Takket være modige danske filmfolks indsats lykkedes det her i landet at filme store dele af modstandskampen og de afgørende begivenheder, som prægede årene 1940-45. Dette enestående materiale er her samlet i een enkelt film, suppleret med et stort antal optagelser, som siden er fundet frem, dels fra danske gemmer, dels fra tyske og engelske arkiver, hvor man bl.a. har fundet tyskernes egne filmoptagelser fra Danmarks besættelse den 9. april 1940 og nogle fantastiske optagelser fra den RAF-maskine, der ledede angrebet på shell-huset den 21. marts 1945.

Referencer

Eksterne henvisninger 
 

Film om Besættelsen
Dokumentarfilm fra Danmark
Danske film fra 1955
Film instrueret af Theodor Christensen
Coro di Bosa

Coro di Bosa er en dansk dokumentarfilm fra 1998, der er instrueret af Ulla Boje Rasmussen.

Handling 
Middelhavet - vestkysten af Sardinien - Bosa med 9.059 indbyggere. Engang var Bosa en velhavende by med mange små og store virksomheder, i dag er der stor arbejdsløshed. Denne klassiske dokumentarfilm skildrer dagligliv i Bosa: arbejdet med vinen hos den lille og store vinbonde, det sorte og hvide karneval, fodboldkamp på byens lille stadion og på caféen foran tv. Vi møder Bosas indbyggere: Mændene i byens berømte kor Coro Di Bosa, der er omdrejningspunkt i filmens fortælling, nonnerne, der driver byens trykkeri, og radioværten, som kommenterer lokale og nationale forhold. Bosa står midt i en overgang, og i hvilket omfang, der skal satses på turismen for at komme ud af de store økonomiske problemer, optager sindene i en billedskøn men langt fra problemfri virkelighed.

Referencer

Eksterne henvisninger 
 

Sardinien
Dokumentarfilm fra Danmark
Danske film fra 1998
De ydmygede

De ydmygede er en dansk dokumentarfilm fra 2002 med instruktion og manuskript af Jesper Jargil. Filmen indgår i Jesper Jargils trilogi Troværdighedens rige sammen med De udstillede (2000) og De lutrede (2002).

Handling 
Lars von Trier er berømt for gennemførte iscenesættelser af ikke mindst sig selv. Og berygtet for sit temperamentsfulde forhold til skuespillerne, som han skiftevis elsker og afskyer. Dokumentarfilmen følger på nærmeste hold tilblivelsen af dogmefilmen Idioterne. Instruktøren dokumenterer en sårbar og konfliktfyldt skabelsesproces, som Trier selv kaldte "... en oppisket følelsestilstand, der er selve filmens teknik."

Referencer

Eksterne henvisninger 
 

Dokumentarfilm fra Danmark
Danske film fra 1998
Lyset, mørket og farverne

Lyset, mørket og farverne er en film instrueret af Henrik Boëtius.

Handling 
»Lyset, mørket og farverne« er en rejse i farvernes univers og en nøgle til forståelse af Goethes Farvelære. Den handler om, hvordan farver opstår, og hvordan mennesket opfatter og påvirkes af dem. Og om den indsigt man kan opnå ved at se farvernes opståen og forsvinden i naturen. Farverne tilhører ifølge Goethe synet og er først og fremmest en sanseoplevelse. Det er denne film også. I forbindelse med filmen er der udgivet en essaysamling med samme titel. I filmen demonstreres Goethes påstande gennem filmmediets dynamik, i bogen sættes de i et filosofisk, videnskabeligt og kunstnerisk perspektiv.

Referencer

Eksterne henvisninger 
 

Dokumentarfilm fra Danmark
Danske film fra 1999
Bag alle de blå bjerge

Bag alle de blå bjerge er en dokumentarfilm fra 1998 instrueret af Ebbe Kyrø efter eget manuskript.

Handling 
Johannes Jørgensen (1866-1956) opnåede at blive en af de mest oversatte danske forfattere. I begyndelsen af sin litterære karriere optrådte han som bannerfører for den symbolistiske bevægelse og var samlingspunkt for unge forfattere som Knut Hamsun, Viggo Stuckenberg, Sophus Claussen og Brdr. Brandes. Senere konverterer han til katolicismen, gør sig uvenner med det hjemlige litterære miljø, forlader sin kone og syv børn og slår sig ned i Italien. Her skriver han journalistik og en lang række katolske helgenbiografier. Johannes Jørgensens liv er en historie om evig identitetssøgen, og som sådan evig aktuel.

Referencer

Eksterne henvisninger 
 

Danske film fra 1998

Dokumentarfilm fra Danmark
I morgen bli'r vi færdige

I morgen bli'r vi færdige er en dansk dokumentarfilm fra 1998, der er instrueret af Frode Højer Pedersen efter manuskript af Gritt Uldall-Jessen.

Handling 
Filmen handler om fire pigers liv bag en væv i Nepal, hvor mere end 150.000 børn arbejder som billig arbejdskraft på vævefabrikkerne. Den 12-årige Suri skal arbejde et halvt år for at betale sin mors gæld af. På fabrikken møder hun tre andre piger, og sammen beslutter de at gøre noget.

Referencer

Eksterne henvisninger 
 

Danske film fra 1998

Nepal
Dokumentarfilm fra Danmark
De kalder mig hund

De kalder mig hund er en dansk film dokumentarfilm fra 1998 med instruktion af Frode Højer Pedersen efter manuskript af Kåre Bluitgen.

Handling 
Filmen handler om en 11-årig tjenestepige på Haiti, hvor mere end 300.000 børn bliver foræret væk af deres fattige forældre. De bliver givet til de rige familier, hvor de må arbejde som husslaver. Pigen Asmithe drømmer stadigvæk om at komme hjem til sin mor.

Referencer

Eksterne henvisninger 
 

Danske film fra 1998

Haiti
Dokumentarfilm fra Danmark
Drømmepigen (film fra 1998)

Drømmepigen er en dansk dokumentarfilm fra 1998, der er instrueret af Frode Højer Pedersen.

Handling 
Filmen handler om gadepiger i Brasilien. Den 11-årige Tatiana er stukket af hjemmefra. Nu lever hun på gaden sammen med Paloma og en gruppe børn. Livet i Rio de Janeiros gader har mange farer, og en dag finder hun ud af, at der må gøres noget for ikke at gå til bunds i storbyens jungle.

Referencer

Eksterne henvisninger 
 

Danske film fra 1998

Brasilien
Dokumentarfilm fra Danmark